Odense Adresse-Contoirs Efterretninger, 1831-06-28
Fædrelandet. Lovgivning. Under Datum: Husum den 19 Juni 1831. er en allerhøieste Forordning udkommet, angaaende de Forholdsregler, der maatte ansees meest hensigtssvarende, saavel til at forebygge som standse Cholera morbus, hvis samme ulykkeligen skulde forplante sig her til Riget. Til de flere Bestemmelser hører: dersom Cholera viser sig paa noget Sted i Riget, da maa ikke Nogen tilstædes derfra at reise noget andet Sted, uden med speciel Tilladelse af Sundheds=Kommissionen. De Patienter, som ere forsynede med saa rummelige Boliger, at de der kunne holdes behørigen afsondrede fra Husets øvrige Befolkning, og al Forsigtighed, som kan tjene til Forebyggelse af Smittens Udbredelse, der iagttages, kunne, naar det ønskes, blive liggende hjemme i deres Huse og betjene sig af hvilken Læge de ville; dog under Tilsyn af den Læge, som Kommissionen har overdraget Lægeforretningerne paa Stedet. Det Huus, hvori Cholera har viist sig, saavelsom det Hospital, hvortil nogen Cholera=Patient er henbragt, bliver strax at spærre. For at overholde Spærringen, som ved et tydeligt Tegn bør tilkjendegives, bliver der ved Stedet at anbringe fornøden Vagt. Denne Vagttjeneste forrettes i Kjøbstæderne af Borgervæbningen eller af de Politiekorps, som i enkelte Kjøbstæder ere dannede i Stedet for Borgervæbningen eller sammes anden Afdeling; paa Landet forholdes dermed, som med andet afdet Offentlige anordnet Vagthold. For at ikke Hunde eller Katte skulle bringe Smitten ud af Huset, blive i ethver Huus, hvor der findes nogen Cholera-Patient, de første enten at binde eller dræbe og de sidste at dræbe, og paa Fjederkreature stækkes Vingerne saaledes, at de ei kunne flyve bort. Der bør drages Omsorg for, at de indspærrede Jndvaanere kunne faae deres Fornødenheder tilbragte, saaledes at de kunne modtage dem uden nogen umiddelbar Berørelse med de Folk, som ere antagne til at overbringe dem, saasom paa Bænke, der indrettes udenfor Husene, paa Klapper i Dørrene eller for Vinduerne, hvilke bør holdes lukkede, medens det, der skal leveres til Beboerne, der henlægges, eller i Kurve, som ophidses af Beboerne. Betalingen bør paa lignende Maade henlægges eller nedhidses, og Pengene heller ikke komme i hine Folks Hænder, førend de behørigen ere rensede. Naar Sygdommen bliver almindelig i en Bye eller et Distrikt, bliver, foruden den særlige Spærring af enkelte Dele eller Huse i samme, en almindelig Spærring af hele Byen eller Distrikket at foranstalte. En saadan Spærring bliver at iværksætte ved Hjelp af en militair Kordon, for hvilken Telte eller Hytter blive at opføre i saadan Afstand, at de udsatte Poster gjensidigen let kunne see hinanden og raabe til hinanden. Hvis det indspærrede Distrikt behøver at forsynes med Levnetsmidler fra Omegnen, bør der ved Kordons-Linien indrettes et Træskuur af forholdsmæssig Størrelse, der er afdeelt i tre fra hinanden vel adskilte Rum, hvoraf det ene, som vender til den sunde Egn, er bestemt for sammes Beboere, det andet, som vender til det indsluttede Sted eller Distrikt, for dets Beboere, det midterste derimod for de Personer, som til visse Tider og Dagen skulle lede Samhandelen med de Fornødenheder, som fra den sunde Egn blive tilførte det indspærrede Distrikt. De Penge, som derfor betales, blive, inden de udleveres Sælgerne, i det midterste Rum at rense, Metalpenge ved at udvaskes i Edike, og Papiirspengene ved at gjennemrøges med Salpeter og Svovl. Paa denne sidste Maade blive og de Breve at behandle, som afsendes fra det indspærrede Distrikt. Alle offentlige Steder, hvor en Mængde af Menneskeer kommer sammen, bliver under en saadan Spærring at lukke. Dette gielder endog om Kirker og Skoler, hvorimod Præsterne bør, saavidt muligt, sørge for at bringe Religionens Trøst og Formaninger til de Lidende og Bekymrede, som desuden ville i en saadan Tilstand have en forhøiet Følelse af Menneskets Trang til at holde sig til Gud og hans Ord. Ligesom Præsterne, naar de besøge smittede Huse, bør bruge behørig Forsigtighed, i Overeensstemmelse med hvad der er foreskrevet, saaledes bør de ikke, endog naar de meddele de Syge Sakramentet, være iførte deres Embedsdragt. De Helbredede maae henbringes til særskilte Indretninger, for at holde Quarantaine i 20 Dage.